Ocna Mureș
Ocna Mureș (aastatel 1925–1956 Ocna Mureșului, enne seda Uioara; ungari keeles Marosújvár, saksa keeles Miereschhall) on linn Rumeenias Transilvaanias Alba maakonnas. Ocna Mureș asub maakonnakeskusest Alba Iuliast ligikaudu 40 km põhjakirdes. Linna haldusalasse kuulub viis küla: Cisteiu de Mureș (Magyarcsesztve), Micoșlaca (Miklóslaka), Războieni-Cetate (Székelyföldvár), Uioara de Jos (kuni 1960. aastani Ciunga; Csongva) ja Uioara de Sus (Felsőmarosújvár). 2011. aasta rahvaloenduse andmetel oli Ocna Mureși elanikest rumeenlasi 78,14%, ungarlasi 8,75%, mustlasi 6,59% ja teistest rahvustest inimesi 0,07%. Rahvus oli teadmata 6,42%-l elanikest. Asulat on esmamainitud 1203. aastal. Linnaõigused sai Ocna Mureș 1956. aastal. Ocna Mureșis asub soolakaevandus.